stanford-oval/wikipedia huggingface dataset:
ג'ודי דנץ'
קריירה > הצלחה בקרב הקהל הרחב

אחרי הפסקה ארוכה בין סרטי ג'יימס בונד "רישיון להרוג" מ-1989 והסרט הבא "גולדן איי" ב-1995, לוהקה דנץ' בתפקיד M הבוסית של ג'יימס בונד. היא הייתה האשה הראשונה שגילמה את הדמות והחליפה בתפקיד את רוברט בראון. הסרט ה-17 בסדרה והראשון בכיכובו של פירס ברוסנן, "גולדן איי" סרט בונד הראשון אחרי התפרקות ברית המועצות ותום המלחמה הקרה אשר סיפקו את סיפור הרקע לעלילת הסרט.
ב-1997 הופיעה דנץ' לראשונה בתפקיד ראשי בסרטו של ג'ון מאדן "גברת בראון" בתפקיד המלכה ויקטוריה. הסרט מתאר את מערכת היחסים של המלכה עם משרתה האישי החביב עליה ג'ון בראון בגילומו של בילי קונולי. הכוונה המקורית הייתה לשדר את הסרט בטלוויזיה ב-BBC ובערוץ WGBH-TV, בסופו של דבר הסרט נרכש על ידי המפיק הארווי ויינשטיין ממירמקס, שחש אחרי שראה אותו שסרט הדרמה הזה ראוי להיות מוקרן באולמות הקולנוע. הסרט זכה לביקורות חיוביות ולהצלחה קופתית בלתי צפויה, עם הכנסות של 13 מיליון דולר ברחבי העולם. הסרט הוקרן בפסטיבל קאן ב-1997 במסגרת "Un Certain Regard". דנץ' זכתה לשבחי המבקרים על משחקה בסרט, וזכתה בפרס הבאפט"א הרביעי שלה והייתה מועמדת לראשונה לפרס אוסקר לשחקנית הטובה ביותר בטקס האוסקר ה-70. ב-2011 בטקס קבלת פרס מטעם מכון הסרטים הבריטי, העירה דנץ' שהסרט "גברת בראון" השיק את הקריירה שלה בהוליווד והתבדחה כי "היה זה הודות להארווי, ששמו מקועקע מאז אצלי על הישבן".
סרט נוסף שדנץ' שיחקה בו ב-1997 היה הסרט "מחר לנצח" של רוג'ר ספוטיסווד, הסרט השני מסדרת ג'יימס בונד בהשתתפותה. סרט הריגול מתחקה אחר בונד, בכיכובו של ברוסנן, כשהוא מנסה לעצור טייקון תקשורת המתכנן תקריות בינלאומיות כדי לחולל מלחמת עולם שלישית. הסרט, שצולם בצרפת, תאילנד, גרמניה, בריטניה, וייטנאם ובים סין הדרומי, הצליח יפה בקופות והיה מועמד לפרס גלובוס הזהב אף על פי שקיבל ביקורות מעורבות.
עוד באותה שנה חברה דנץ' לבמאי ג'ון מאדן לצילומי הסרט "שייקספיר מאוהב" (1998), דרמה-קומית-רומנטית המתארת רומן של המחזאי ויליאם שייקספיר, בגילומו של ג'וזף פיינס בעת כתיבת המחזה "רומיאו ויוליה". על הופעתה של דנץ בסרט כמלכה אליזבת הראשונה כתב מבקר הניו יורק טיימס כי "אליזבת השנונה והמרתיעה בגילומה של דנץ' הייתה אחת ההנאות הגדולות של הסרט". בשנה שלאחר מכן הייתה מועמדת לפרסים החשובים ביותר בענף הקולנוע, היא זכתה גם בפרס אוסקר וגם בפרס באפט"א בקטגוריית שחקנית המשנה הטובה ביותר. בנאום התודה עם קבלת פרס האוסקר התבדחה דנץ' ואמרה כי "עבור שמונה דקות על המסך מגיע לי רק חלק קטן ממנו".
ב-1999 זכתה דנץ' בפרס טוני על הופעתה בברודוויי במחזה "עולמה של איימי" (Amy's View) מאת דייוויד הר. עוד באותה שנה שיחקה לצידן של שר, ג'ואן פלורייט, מגי סמית' ולילי טומלין בסרטו האוטוביוגרפי למחצה של פרנקו זפירלי "תה עם מוסוליני", על חבורה של נשים בריטיות ואמריקאיות המגדלות ילד איטלקי בשם לוקה בתקופת מלחמת העולם השנייה. ב-1999 יצא לאקרנים סרט בונד נוסף בכיכובו של פירס ברוסנן "העולם אינו מספיק". בסרט זה ל-M יש תפקיד גדול יותר בו הנבל, רנארד, חוזר לרדוף אותה כשהוא מתכנן את רציחתו של ידידה הוותיק, סר רוברט קינג.
קריירה > 2001–2005

בינואר 2001 נפטר בעלה של דנץ' השחקן מייקל ויליאמס מסרטן הריאות. זמן קצר אחרי ההלוויה נסעה דנץ' לנובה סקוטיה לצילומי סרטו של לאסה הלסטרם "חדשות הספנות", ולדבריה מעשה זה הציל אותה. "אנשים, חברים, אמרו לי 'את לא מתמודדת עם זה; את צריכה להתמודד', אולי הם צדקו, אבל אני הרגשתי שאני מתמודדת - באמצעות משחק. האבל מספק לך כמויות עצומות של אנרגיה. הייתי חייבת להשתמש בה".
בין לבין סיימה דנץ' את העבודה בסרטו של הבמאי ריצ'רד אייר "אייריס וג'ון" בו גילמה את דמותה של הסופרת אייריס מרדוק. היא חלקה את התפקיד עם קייט וינסלט, שתיהן גילמו את דמותה של מרדוק בשלבים שונים של חייה. שתיהן היו מועמדות לפרס אוסקר על תפקידיהן, ולדנץ' זו הייתה המועמדות הרביעית לאוסקר במשך חמש שנים.
בנוסף זכתה בפרס ALFS (איגוד מבקרי הקולנוע של לונדון) ובפרס באפט"א לשחקנית הטובה ביותר.
אחרי כן חזרה דנץ' לקנדה לסיום צילומי "חדשות הספנות" לצידם של קווין ספייסי וג'וליאן מור. הסרט מבוסס על רומן זוכה פרס פוליצר מאת אנני פרו, מגולל את סיפורו של סדר דפוס שקט ומכונס (ספייסי) שאחרי מות אשתו, הוא עובר לניופאונדלנד יחד עם בתו ודודתו (בגילומה של דנץ'), בעיירה קטנה זו הוא מתחיל את חייו מחדש. הסרט זכה לביקורות מעורבות,
וללא הצלחה מסחרית. דנץ' עצמה הייתה מועמדת לפרס באפט"א ופרס SAG על הופעתה.
ב-2002 השתתפה דנץ' בסרטו של אוליבר פארקר "חשיבותה של רצינות" בכיכובם של קולין פירת', רופרט אוורט וריס וית'רספון, קומדיה המתרחשת בתקופה הוויקטוריאנית ומבוססת על המחזה באותו שם של אוסקר ויילד. דנץ' שיחקה בתפקיד ליידי ברקנל, תפקיד שגילמה פעמים רבות בעבר כולל הופעה ב-1982 בתיאטרון המלכותי הלאומי.
סרט נוסף בו שיחקה ב-2002 היה "למות ביום אחר", הסרט העשרים במספר בסדרת סרטי ג'יימס בונד. הסרט בבימויו של לי טמהורי היה הרביעי בהשתתפותה כ-M והאחרון שבו כיכב פירס ברוסנן כבונד. "למות ביום אחר" קיבל ביקורות מעורבות, עם שבחים על הבימוי של טמהורי, עם זאת היו טענות שהעלילה נפגעה בגלל שימוש מופרז ב-CGI. הרווחים של הסרט היו הגבוהים ביותר בסדרה עד לאותה עת.
ב-2004 הופיעה דנץ' בסרט המדע בדיוני "רידיק: המסע מתחיל" בבימויו של דייוויד טוואהי. היא שיחקה בתפקיד ארון, המגלה את העבר המסתורי של ריצ'רד ב. רידיק, בגילומו של וין דיזל. היא נבחרה על ידי דיזל שביקש מהכותבים ליצור מחדש את הדמות כנשית כי רצה לעבוד עם שחקנית.
לדבריה היו הצילומים "כיף אדיר", אף על פי ש"לא היה לה שמץ של מושג מה מתרחש בעלילה". הסרט נכשל גם אצל המבקרים וגם בקופות.
המבקר ג'יימס ברארדינלי מ-ReelViews כתב כי נראה שהמטרה של הדמות של דנץ' בסרט הייתה רק כדי "לתת לה הזדמנות להופיע בסרט מדע בדיוני".
התפקיד הבא היה מסורתי יותר, בדרמה "גברות בלוונדר" של צ'ארלס דאנס, בו כיכבה לצידה של מגי סמית'. דנץ' מגלמת דמות של אחת משתי אחיות שאוספות לביתן ומטפלות בצעיר שנסחף בים סמוך למקום מגוריהן. לבסוף היא מוצאת שהיא מתאהבת בגבר הצעיר ממנה בשנים רבות. הסרט זכה בביקורות חיוביות.
עוד ב-2004 השתתפה בסרט האנימציה "מרד החיות" בהפקת וולט דיסני, יחד עם רוזאן בר וג'ניפר טילי כשהן מגלמות שלישיית פרות חולבות.
ב-2005 השתתפה בעיבוד המצליח של ג'ו רייט "גאווה ודעה קדומה" לפי ספרה של ג'יין אוסטן, בכיכובם של קירה נייטלי ומת'יו מקפדיין. דנץ' גילמה את דמותה הקשוחה של ליידי קתרין דה ברג. לסרט הייתה הצלחה ביקורתית וקופתית גדולה והוא היה מועמד למספר פרסי אוסקר וגלובוס הזהב.
חיים אישיים

ב-1971 התחתנה דנץ' עם השחקן מייקל ויליאמס. בתם היחידה, טרה קרסידה פרנסס ויליאמס, נולדה ב-24 בספטמבר 1972, והיא שחקנית הידועה בשם הבמה פינטי ויליאמס. דנץ' ובעלה כיכבו יחד בהצגות תיאטרון אחדות וכן בסיטקום הבריטי "A Fine Romance" שכתב התסריטאי בוב לארביי (1981–84). מייקל ויליאמס נפטר מסרטן הריאות ב-2001 בגיל 65. להם נכד אחד, סם ויליאמס, בנה של פינטי, שנולד ב-1997. בראיון ב-2012 ספרה דנץ' שהיא סובלת ממחלת העיניים ניוון מקולרי והיא זקוקה שמישהו יקרא לה את התסריטים שהיא מקבלת.
ב-2013 דיברה על אמונתה הדתית ועל היותה קווייקרית ואמרה שזה משליך על כל מה שהיא עושה ושלא יכלה להתקיים בלעדי האמונה.
ב-1970 מונתה דנץ' לקצין מסדר האימפריה הבריטית (OBE), וב-1988 מונתה למפקדת מסדר האימפריה הבריטית עם התואר דיים (DBE). ב-2005 הוענק לה עיטור מסדר עמיתי הכבוד. ב-2011 התקבלה כחברה במכון הסרטים הבריטי.
דנץ' היא פטרונית של הארגונים "the Leaveners" (אמני במה קווייקרים), "Friends School Saffron Walden", להקת התיאטרון "The Archway Theatre" בהורלי שבסארי, ושל "OnePlusOne Marriage and Partnership Research" שבלונדון. ב-2006 מונתה לנשיאת בית הספר למשחק "Mountview Academy of Theatre Arts" בלונדון בהחליפה בתפקיד את סר ג'ון מילס. היא נשיאה של "Questors Theatre" באילינג. ב-2006 הייתה לעמיתה של כבוד של "Royal Society of Arts". בנוסף היא הייתה פטרונית של בית הספר "אובינגדין הול", פנימייה לילדים לקויי שמיעה בברייטון, וסגן נשיאה של ארגון הצדקה "The Little Foundation".
דנץ' היא עמיתה של כבוד ב"קולג' לוסי קוונדיש" שבאוניברסיטת קיימברידג'. ב-1996 הוענק לה דוקטורט של כבוד (DUniv) מטעם אוניברסיטת סארי. ב-2000–2001 קיבלה דוקטורט של כבוד (DLitt) מאוניברסיטת דרהאם. ביולי 2000 הוענק לה תואר DLitt נוסף באוניברסיטת המלכה מרגרט שבאדינבורו.
עוד קיבלה תוארי כבוד מטעם אוניברסיטת סנט אנדרוז ב-24 ביוני 2008, ומאוניברסיטת סטירלינג ב-26 ביוני 2013.
פרסים ומועמדויות

בין הפרסים שבהם זכתה דנץ' אפשר למנות פרס אוסקר אחד, פרס טוני אחד, שבעה פרסי אוליבייה, שישה פרסי באפט"א לקולנוע וארבעה פרסי באפט"א לטלוויזיה. עוד פרסים חשובים בהם זכתה הם שני פרסי גלובוס הזהב שני פרסי גילדת שחקני המסך ועשרה פרסי מבקרים.
פרסים ומועמדויות > פרסי אוסקר

| שנה | שם | קטגוריה | תוצאה |
| --- | --- | --- | --- |
| 1997 | גברת בראון | פרס אוסקר לשחקנית הטובה ביותר | מועמדות |
| 1998 | שייקספיר מאוהב | פרס אוסקר לשחקנית המשנה הטובה ביותר | זכייה |
| 2000 | שוקולד | פרס אוסקר לשחקנית המשנה הטובה ביותר | מועמדות |
| 2022 | בלפסט | פרס אוסקר לשחקנית המשנה הטובה ביותר | מועמדת |
| 2001 | אייריס וג'ון | פרס אוסקר לשחקנית הטובה ביותר | מועמדות |
| 2005 | גברת הנדרסון גאה להציג | פרס אוסקר לשחקנית הטובה ביותר | מועמדות |
| 2006 | רמז לסקנדל | פרס אוסקר לשחקנית הטובה ביותר | מועמדות |
| 2013 | פילומנה | פרס אוסקר לשחקנית הטובה ביותר | מועמדות |
פרסים ומועמדויות > פרסי באפט"א

| שנה> קולנוע | שם> קולנוע | קטגוריה> קולנוע | תוצאה> קולנוע |
| --- | --- | --- | --- |
| 1965 | Four in the Morning | שחקנית מבטיחה בתפקיד ראשי | זכייה |
| 1985 | ות'רבי | שחקנית המשנה הטובה ביותר | מועמדות |
| 1986 | זכרונות אהבה מפירנצה | שחקנית המשנה הטובה ביותר | זכייה |
| 1987 | 84 Charing Cross Road | שחקנית המשנה הטובה ביותר | מועמדות |
| 1988 | קומץ עפר | שחקנית המשנה הטובה ביותר | זכייה |
| 1997 | הוד מלכותה גברת בראון | השחקנית הטובה ביותר בתפקיד ראשי | זכייה |
| 1998 | שייקספיר מאוהב | שחקנית המשנה הטובה ביותר | זכייה |
| 2000 | שוקולד | שחקנית המשנה הטובה ביותר | מועמדות |
| 2001 | חדשות הספנות | שחקנית המשנה הטובה ביותר | מועמדות |
| 2001 | אייריס וג'ון | השחקנית הטובה ביותר בתפקיד ראשי | זכייה |
| 2005 | גברת הנדרסון גאה להציג | השחקנית הטובה ביותר בתפקיד ראשי | מועמדות |
| 2006 | רמז לסקנדל | השחקנית הטובה ביותר בתפקיד ראשי | מועמדות |
| 2011 | השבוע שלי עם מרילין | שחקנית המשנה הטובה ביותר | מועמדות |
| 2012 | סקייפול | שחקנית המשנה הטובה ביותר | מועמדות |
| 2013 | פילומנה | השחקנית הטובה ביותר בתפקיד ראשי | מועמדות |
טלוויזיה
| 1968 | Talking to a Stranger | השחקנית הטובה ביותר | זכייה |
| 1980 | על כתפי ענקים | השחקנית הטובה ביותר | מועמדות |
| 1982 | Going Gently ‏/ A Fine Romance (עונה ראשונה) / גן הדובדבנים | השחקנית הטובה ביותר | זכייה |
| 1983 | A Fine Romance (עונה שנייה) | הופעת הבידור הטובה ביותר | מועמדות |
| 1984 | A Fine Romance (עונה שלישית) | הופעת הבידור הטובה ביותר | מועמדות |
| 1984 | סייגון: שנת החתול | השחקנית הטובה ביותר | מועמדות |
| 1985 | A Fine Romance (עונה רביעית) | הופעת הבידור הטובה ביותר | זכייה |
| 1990 | Behaving Badly | השחקנית הטובה ביותר | מועמדות |
| 1996 | בחלוף השנים (עונות 5 ו-6) | ההופעה הקומית הטובה ביותר | מועמדות |
| 1998 | בחלוף השנים (עונות 5 ו-6) | ההופעה הקומית הטובה ביותר | מועמדות |
| 2001 | The Last of the Blonde Bombshells | השחקנית הטובה ביותר | זכייה |
| 2008 | קרנפורד | השחקנית הטובה ביותר | מועמדות |
פרסים ומועמדויות > פרסי אמי

| שנה> פרס אמי / פרס אמי לבידור בפריים טיים | שם> פרס אמי / פרס אמי לבידור בפריים טיים | קטגוריה> פרס אמי / פרס אמי לבידור בפריים טיים | תוצאה> פרס אמי / פרס אמי לבידור בפריים טיים |
| --- | --- | --- | --- |
| 2001 | The Last of the Blonde Bombshells | פרס אמי לשחקנית מצטיינת בתפקיד ראשי במיני סדרה או בסרט | מועמדות |
| 2008 | קרנפורד | פרס אמי לשחקנית מצטיינת בתפקיד ראשי במיני סדרה או בסרט | מועמדות |
| 2010 | בחזרה לקרנפורד | פרס אמי לשחקנית מצטיינת בתפקיד ראשי במיני סדרה או בסרט | מועמדות |
| 2010 | Roald Dahl's Esio Trot | פרס אמי הבין-לאומי לשחקנית הטובה ביותר | מועמדות |
פרסים ומועמדויות > פרסי הקולנוע הבריטי העצמאי

| שנה | שם | קטגוריה | תוצאה |
| --- | --- | --- | --- |
| 2005 | גברת הנדרסון גאה להציג | פרס הקולנוע הבריטי העצמאי לשחקנית הטובה ביותר | מועמדות |
| 2007 | רמז לסקנדל | פרס הקולנוע הבריטי העצמאי לשחקנית הטובה ביותר | זכייה |
| 2012 | מלון מריגולד האקזוטי | פרס הקולנוע הבריטי העצמאי לשחקנית הטובה ביותר | מועמדות |
| 2013 | פילומנה | פרס הקולנוע הבריטי העצמאי לשחקנית הטובה ביותר | מועמדות |
פרסים ומועמדויות > פרסי גלובוס הזהב

| שנה | שם | קטגוריה | תוצאה |
| --- | --- | --- | --- |
| 1997 | הוד מלכותה, גברת בראון | השחקנית הטובה ביותר - סרט דרמה | זכייה |
| 1998 | שייקספיר מאוהב | שחקנית המשנה הטובה ביותר - סרט קולנוע | מועמדות |
| 2000 | שוקולד | שחקנית המשנה הטובה ביותר - סרט קולנוע | מועמדות |
| 2000 | The Last of the Blonde Bombshells | השחקנית הטובה ביותר - מיני סדרה או סרט טלוויזיה | זכייה |
| 2001 | אייריס וג'ון | השחקנית הטובה ביותר - סרט דרמה | מועמדות |
| 2005 | גברת הנדרסון גאה להציג | השחקנית הטובה ביותר בסרט קומדיה או סרט מוזיקלי | מועמדות |
| 2006 | רמז לסקנדל | השחקנית הטובה ביותר - סרט דרמה | מועמדות |
| 2008 | קרנפורד | השחקנית הטובה ביותר - מיני סדרה או סרט טלוויזיה | מועמדות |
| 2010 | בחזרה לקרנפורד | השחקנית הטובה ביותר - מיני סדרה או סרט טלוויזיה | מועמדות |
| 2012 | מלון מריגולד האקזוטי | השחקנית הטובה ביותר בסרט קומדיה או סרט מוזיקלי | מועמדות |
| 2013 | פילומנה | השחקנית הטובה ביותר - סרט דרמה | מועמדות |
פרסים ומועמדויות > פרס אוליבייה

| שנה | שם | קטגוריה | תוצאה |
| --- | --- | --- | --- |
| 1977 | מקבת' | שחקנית השנה בהפקה מחודשת | זכייה |
| 1980 | יונו והטווס | שחקנית השנה בהפקה מחודשת | זכייה |
| 1982 | חשיבותה של רצינות | שחקנית השנה בהפקה מחודשת | מועמדות |
| 1982 | Other Places | שחקנית השנה למחזה חדש | מועמדות |
| 1983 | Pack of Lies | שחקנית השנה למחזה חדש | זכייה |
| 1987 | אנטוניוס וקלאופטרה | שחקנית השנה (השחקנית הטובה ביותר) | זכייה |
| 1992 | הנערים מסיראקוז | הבמאי הטוב ביותר במחזמר | מועמדות |
| 1993 | The Gift of the Gorgon | השחקנית הטובה ביותר | מועמדות |
| 1996 | Absolute Hell | השחקנית הטובה ביותר | זכייה |
| 1996 | מוזיקת לילה זעירה | השחקנית הטובה ביותר במחזמר | זכייה |
| 1998 | עולמה של איימי | השחקנית הטובה ביותר | מועמדות |
| 1999 | פילומנה | השחקנית הטובה ביותר | מועמדות |
| 2005 | סוף טוב הכל טוב | ההופעה הטובה ביותר בתפקיד משנה | מועמדות |
| 2014 | פיטר ואליס | השחקנית הטובה ביותר | מועמדות |
| 2016 | אגדת חורף | השחקנית הטובה ביותר בתפקיד משנה | זכייה |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1959 |  | Hilda Lessways | הילדה לסווייז | סדרת טלוויזיה (6 פרקים) |
| 1959 | מחזה שבועי של ITV | ITV Play of the Week | דיו מורגן |  |
| 1960 |  | The Terrible Choice | המלאך הטוב | סדרת טלוויזיה |
| 1960 | תיאטרון הכורסה | Armchair Theatre | אמילי סטרצ'ן | בפרק "Pink String and Sealing Wax" |
| 1960 |  | An Age of Kings | קתרין מצרפת | סדרת טלוויזיה (2 פרקים) |
| 1960 |  | The Four Just Men | אנה | בפרק "Treviso Dam" |
| 1962 | גן הדובדבנים | The Cherry Orchard | אניה |  |
| 1963 |  | Z-Cars | אלנה קולינס | בפרק "Made for Each Other" |
| 1964 | פסטיבל | Festival | אנג'לה טווייטס | בפרק "August for the People" |
| 1964 |  | Detective | שרלוט רבל | בפרק "Dishonoured Bones" |
| 1964 |  | Theatre 625: Parade's End | ולנטיין וונופ | אנטולוגיה (3 פרקים) |
| 1965 |  | Mogel | גווינית' אוואנס | בפרק "Safety Man" |
| 1966 |  | Court Martial | מרתה | בפרק "Let No Man Speak" |
| 1966 |  | Play of the Month | אליזבת מוריס | סדרה של ה-BBC בפרק "Days to Come" |
| 1966 |  | Theatre 625: Talking to a Stranger | טרי סטיבנס | 4 מחזות מקושרים |
| 1968 |  | Jackanory | מספרת סיפורים | סדרת טלוויזיה (12 פרקים) |
| 1968 |  | ITV Playhouse | הלן פייל | בפרק "On Approval" |
| 1970 |  | Confession | אישה | בפרק "Neighbours" |
| 1973 | או לה לה! | Ooh La La! | אמילי | בפרק "Keep an Eye on Amélie" |
| 1974 |  | 2nd House |  | בפרק "Frank's for the Memory" |
| 1978 |  | Langrishe, Go Down | אימוג'ן לנגריש | BBC |
| 1979 | מקבת' | Macbeth | ליידי מקבת' |  |
| 1979 | על כתפי ענקים | On Giant's Shoulders | הייזל ויילס | BBC |
| 1979 |  | ITV Playhouse | Z | בפרק "Village Wooing" |
| 1980 |  | Love in a Cold Climate | הדודה סיידי | מיני סדרה (8 פרקים) |
| 1981 | גן הדובדבנים | The Cherry Orchard | רנייבסקיה | סרט טלוויזיה |
| 1981 |  | BBC2 Playhouse | האחות סקרלי | בפרק "Going Gently" |
| 1981 |  | A Fine Romance | לורה דלטון | סדרת טלוויזיה 1981–1984 (26 פרקים) עם בעלה מייקל ויליאמס |
| 1983 | סייגון: שנת החתול | Saigon: Year of the Cat | ברברה דין |  |
| 1985 | גרסת בראונינג | The Browning Version | מילי קרוקר-הריס |  |
| 1985 | אדון וגברת אדג'היל | Mr. and Mrs. Edgehill | דורי אג'דהיל |  |
| 1987 |  | Theatre Night: Ghosts | גברת אלבינג |  |
| 1987 |  | Theatre Night: Make or Break | גברת רוג'רס |  |
| 1989 |  | Behaving Badly | ברידג'יט מאיור | מיני סדרה |
| 1990 |  | Screen One | אנה | בפרק "Can You Hear Me Thinking?" |
| 1991 |  | Performance | כריסטין פוסקט | בפרק "Absolute Hell" |
| 1992 |  | The Torch | אבה | מיני סדרה |
| 1992 | בחלוף השנים | As Time Goes By | ג'ין מרי הרדקאסל |  |
| 1993 |  | ABC For Kids | קריינית |  |
| 1994 | מידלמארץ' | Middlemarch | קולה של ג'ורג' אליוט | מיני סדרה |
| 2000 |  | The Last of the Blonde Bombshells | אליזבת |  |
| 2002 | אנג'לינה בלרינה | Angelina Ballerina | מיס לילי | סדרה (23 פרקים) דיבוב |
| 2007 | קרנפורד | Cranford | מיס מטי | סדרת טלוויזיה |
| 2009 | בחזרה לקרנפורד | Return to Cranford | מיס מטי |  |
| 2015 | אסיו טרוט | Roald Dahl's Esio Trot | מיס סילבר | סרט טלוויזיה |
| 2016 | הכתר החלול | The Hollow Crown | ססילי נוויל, דוכסית יורק | בפרק "ריצ'רד השלישי" |
לקריאה נוספת

Billington, Michael (1993). One Night Stands: A critic's view of British theatre from 1971–1991. London: Nick Hern Books. ISBN 1-85459-185-1.
Dench, Judi (2010). And Furthermore. London: Weidenfeld & Nicolson. ISBN 978-0-297-85967-3.
Herbert, Ian; Baxter, Christine; Finlay, Robert E. (1981). Who's Who in the Theatre (17th ed.). Detroit: Gale. ISBN 0-273-01717-9.
Miller, John, ed. (2004). Darling Judi: A Celebration of Judi Dench. London: Weidenfeld & Nicolson. ISBN 0-297-84791-0.
Trowbridge, Simon (2010). The Company: A Biographical Dictionary of the Royal Shakespeare Company. Oxford: Editions Albert Creed. ISBN 978-0-9559830-2-3.
Dench, Judi (2014). Behind the Scenes. New York: St. Martin's Press. ISBN 978-1-250-07111-8.
פרס גראמי לשיר הקאנטרי הטוב ביותר

| --- | --- |
 מדינה:  ארצות הברית 
 תקופת הפרס:  1965–הווה (כ־60 שנה)
 www.grammy.com
 
פרס הגראמי לשיר הקאנטרי הטוב ביותר מוענק מאז 1965. הפרס ניתן לכותב/ים של השיר, לא לאמן, אלא אם האמן הוא גם כותב השיר.
חלו מספר שינויים קלים בשם הפרס:
מ-1965 עד 1968, הפרס היה ידוע בתור "שיר הקאנטרי והמערבי הטוב ביותר"
משנת 1969 עד 1983, הוא זכה בפרס "שיר הקאנטרי הטוב ביותר"
בשנת 1984, הוא נקרא פרס "שיר הקאנטרי החדש הטוב ביותר"
משנת 1985 ועד היום, הוא זכה שוב בפרס "שיר הקאנטרי הטוב ביותר"
השנים משקפות את השנה שבה הוענק פרסי הגראמי, עבור מוזיקה שיצאה בשנה הקודמת.
פאוור ריינג'רס טורבו – הסרט

| --- | --- |

כרזת הסרט
 מבוסס על:  פאוור ריינג'רס
 בימוי:  דייוויד וינינג שוקי לוי
 הופק בידי:  ג'ונתן צחור 
 תסריט:  של דניאלסון שוקי לוי
 עריכה:  הנרי ריצ'רדסון בי.ג'יי. סירס
 שחקנים ראשיים:  ג'וני יונג בוש נאקיה בוריס סטיב קרדנס ג'ייסון דייוויד פרנק אוסטין סנט ג'ון קתרין סאתרלנד ג'ייסון נארווי פול שרייר הילרי שפרד טרנר איימי ג'ו ג'ונסון בלייק פוסטר
 מוזיקה:  שוקי לוי 
 מדינה:  ארצות הברית 
 חברת הפקה:  Saban Entertainment Toei Company Fox Family Films
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  ארצות הברית 28 במרץ 1997 ישראל 1998
 משך הקרנה:  99 דק' 
 שפת הסרט:  אנגלית 
 סוגה:  סרט פעולה, סרט לכל המשפחה, סרט בסוגת ספרות עלילה ספקולטיבית, סרט נעורים, סרט הרפתקאות, סרט אמנויות לחימה, סרט מדע בדיוני, טוקוסאטסו 
 מקום התרחשות:  קליפורניה 
 הכנסות באתר מוג'ו:   turboapowerrangersmovie
 תרגום לעברית:  טורבו: פאוור ריינג'רס - הסרט
 דף הסרט ב־IMDb
 
פאוור ריינג'רס טורבו – הסרט (באנגלית: Turbo: A Power Rangers Movie) הוא סרט סרט גיבורי-על אמריקאי משנת 1997, את הסרט ביימו דייוויד וינינג ושוקי לוי והתסריט נכתב על ידי לוי ושל דניאלסון. זהו הסרט השני בסדרת סרטי "פאוור ריינג'רס" אחרי "פאוור ריינג'רס – הסרט" משנת 1995, והוא הופק על ידי Saban Entertainment ו-Toei Company, Ltd., והופץ על ידי פוקס המאה ה-20. בסרט מככבים ג'וני יונג בוש, נאקיה בוריס, סטיב קרדנס, ג'ייסון דייוויד פרנק, אוסטין סנט ג'ון, קתרין סאתרלנד, ג'ייסון נארווי, פול שרייר, הילרי שפרד טרנר, איימי ג'ו ג'ונסון ובלייק פוסטר.
הסרט מתרחש לאחר אירועי "פאוור ריינג'רס זיאו", צוות השחקנים והדמויות החדשות מהסרט הופכים לצוות השחקנים בסדרת ההמשך של "זיאו", "פאוור ריינג'רס טורבו", כאשר אירועי הסרט מובילים לסדרת ההמשך. כמו בעונת הטלוויזיה שלו, הסרט השתמש בקונספטים ובתלבושות מסדרת Super Sentai היפנית Gekisou Sentai Carranger . תפאורות ותלבושות שנוצרו עבור דמויות מקוריות בסרט שימשו מאוחר יותר בסדרת הטלוויזיה, כאשר אנטגוניסט השיא של הסרט מליגור נעשה שימוש חוזר עבור הספקטר האפל המרושע בסדרה "פאוור ריינג'רס בחלל" שנוצרה לאחר מכן.
הסרט יצא לאקרנים ב-28 במרץ 1997, וזכה לביקורות על האפקטים החזותיים והקמפיות שלו, אבל המבקרים שיבחו את הביצועים של צוות השחקנים שלו.
בישראל, הסרט הוקרן בשנת 1998 בתרגום לעברית, ולאחר מכן, הסרט הופץ בקלטות וידאו בדיבוב לעברית.
עלילה

על כוכב ליאריה, מכשף בשם לריגו ניצוד על ידי דיווטוקס, פיראטית חלל בין-גלקטית, המחפשת את מפתח הזהב שלו כדי לחצות שער בין-ממדי ולהנשא למאליגור, שד כלוא שמבטיח לה עושר ועוצמה גדולים. לריגו נמלט מכוחותיה של דיווטוקס ונוסע לכדור הארץ בחיפוש אחר זורדון וחברו אלפא 5, אך מגיע לאפריקה במקרה. נחלש מקרני השמש האולטרה-סגולות, לריגו פוגש בשבט של שימפנזים ונודד איתם. בינתיים, דיווטוקס מגיעה לכדור הארץ במרדף.
באנג'ל גרוב, רוקי דסנטוס, אדם פארק וטומי אוליבר מתאמנים לתחרות לחימה לצדקה להצלת מקלט הילדים, כאשר לפתע רוקי נופל ונפגע בגבו. קת'רין הילארד וטניה סלואן מגיעות עם ג'סטין סטיוארט, ילד שמעריץ את רוקי ופוקד את המקלט. בעוד רוקי מובהל לבית החולים, ג'סטין עוקב אחרי הקבוצה ולומד שהם פאוור ריינג'רס. זורדון שולח את טומי וקתרין לחפש את לריגו. הם מצליחים למצוא אותו ולחזור לתא הכוח.
מחפש שני קורבנות אנושיים כדי להחיות את מאליגור, אלגר, אחיינה של דיווטוקס, חוטף את פרקוס "גולמן" בולקמאייר ואת יוג'ין "גולגולת" סקאלוביץ', אבל דיוואטוקס דחתה אותם בגלל שהם לא טהורי לב. כאשר מצאו את קימברלי הארט וג'ייסון לי סקוט, שצוללים בקרבת מקום, דיווטוקס לכדה אותם. בעודו מתאושש, לריגו נוצר קשר על ידי דיווטוקס, אשר לכדה את משפחתו ודורשת ממנו להיכנע. דיווטוקס גם משתמשת בקימברלי וג'ייסון כדי ללחוץ על הריינג'רס. באתר ההחלפה, אלגר מרמה את הריינג'רס ולוכד את לריגו.
זורדון ואלפא יוצרים כוחות חדשים עבור הריינג'רס כדי להביס את דיווטוקס. עם כוחות הטורבו החדשים האלה וטורבו-זורדים לרכבים חדשים, הריינג'רס נוסעים על פני המדבר לספינה בשם גלאון הרפאים. אליהם מצטרף ג'סטין, שקיבל את כוחות הריינג'ר הכחול של רוקי בזמן שרוקי מתאושש בבית החולים. על הצוללת של דיווטוקס, ג'ייסון וקימברלי מעלים תוכנית לברוח, אבל למרות שגולמן, גולגולת וקימברלי נמלטים מהצוללת, ג'ייסון לכוד ונשאר מאחור.
לאחר שדיווטוקס והריינג'רס חוצים את משולש הנמסיס ומגיעים לאי בו נמצא מאליגור, דיווטוקס מטרפדת את גלאון הרפאים והריינג'רס נמלטים בקושי. קימברלי נתפסת מחדש ומובאת לדיווטוקס על ידי הילידים השבטים של האי שסוגדים למאליגור בתור האל שלהם. במקדש בהר הגעש, הריינג'רס לא מצליחים לשחרר את ג'ייסון וקימברלי לפני שהם נשלטים על ידי מאליגור ותוקפים את הריינג'רס ללא רחם, אך הריינג'רס מצליחים לשחרר את לריגו ואשתו יארה, שמבטלים את החזקה.
כועסת, דיווטוקס מקריבה את אחיינה ומחייה בהצלחה את מליגור. הריינג'רס שילבו את הטורבו זורד שלהם ויצרו את הטורבו מגזורד כדי להילחם במאליגור. הם מביסים אותו כשדיווטוקס ורייגוג בורחים, נשבעים לנקום. הריינג'רס אוספים את ג'ייסון, קימברלי, לריגו, יארה, גולמן וגולגולת וחוזרים לאנג'ל גרוב. בתחרות, ג'ייסון תופס את מקומו של רוקי, והם מנצחים בקרב, ומרוויחים את הכסף כדי להציל את המקלט.
שחקנים

ג'וני יונג בוש בתפקיד אדם פארק / הריינג'ר הירוק
נאקיה בוריס בתפקיד טניה סלואן / הריינג'רית הצהובה
סטיב קרדנס בתור רוקי דסאנטוס, במקור מחבורת הפאוור ריינג'רס אולם נפצע בגבו בזמן האימון.
ג'ייסון דייוויד פרנק בתפקיד טומי אוליבר / הריינג'ר האדום, מנהיג הריינג'רס
אוסטין סנט ג'ון בתפקיד ג'ייסון לי סקוט, הריינג'ר האדום מהעונה הראשונה של מייטי מורפין פאוור ריינג'רס.
קתרין סאתרלנד בתפקיד קתרין "קאט" הילארד / הריינג'רית הוורודה.
ג'ייסון נארווי בתפקיד יוג'ין "גולגולת" סקאלוביץ', שוטר שעובד באנג'ל גרוב.
פול שרייר בתור פארקוס "בולק" בולקמאייר, שוטר שעובד באנג'ל גרוב.
הילרי שפרד טרנר בתור דיווטוקס, פיראטית חלל המבקשת להתחתן עם השד מאליגור ולכבוש את הגלקסיה.
איימי ג'ו ג'ונסון בתפקיד קימברלי הארט, הריינג'רית הוורודה ממייטי מורפין פאוור ריינג'רס ואהובתו לשעבר של טומי.
בלייק פוסטר בתור ג'סטין סטיוארט / הריינג'ר הכחול,  ילד בן 12 בטיפולם של טניה וקתרין בקבוצת ילדים של אנג'ל גרוב. הוא הופך לריינג'ר הכחול במקומו של רוקי.
בנוסף, גרג בולוק חוזר על תפקידו בתור סגן ג'רום סטון מהסדרה "פאוור ריינג'רס זיאו". ריצ'רד ג'נל חוזר על תפקידו בתור ארני, הבעלים של מכון כושר אנג'ל גרוב והג'וס בר; ווינסטון ריצ'רד מגלם את זורדון, אשף בין-ממדי והמנטור של הריינג'רס, כשבוב מנהאן מדבב את הדמות; ודונה קיסטלר מגלמת את אלפא 5, רובוט העוזר של זורדון, כאשר ריצ'רד ווד מדבב את אלפא 5. ג'ון סימנטון מגלם את לריגו, אשף המחזיק מפתח קסום שיכול לפתוח פורטלים לעולמות ולממלכות, בעוד לקס לאנג תרם את קולו לדמות. העוזרים של דיווטוקס כולל את לאנג גם קולות את רייגוג, אחד העוזרים של דיווטוקס. ג'יי בי לוין דיבבה את יארה ובת'ל, אשתו ובתו של ליריגו. דני וויין סטאלקאפ מגלם פיזית את אלגר, אחיינה הטיפש של דיווטוקס, בעוד דייוויד אומנסקי תרם את קולו לדמות. מייק דיק מגלם את מאליגור, הארוס של דיבטוקס והאנטגוניסט האמיתי של הסרט. קרלה פרז חוזרת על תפקידה כריטה רפולסה, קוסמת שנלחמה בפאוור ריינג'רס בעבר, כשברברה גודסון תרמה את קולה.